**РЕПУБЛИКА СРБИЈА**



**ОПШТИНА КОСЈЕРИЋ**

КОМИСИЈА ЗА ДОДЕЛУ СТУДЕНТСКИХ СТИПЕНДИЈА

**ОГЛАШАВА**

**КОНКУРС**

**ЗА ДОДЕЛУ СТУДЕНТСКИХ СТИПЕНДИЈА ЗА 10 СТУДЕНАТА ЗА ШКОЛСКУ 2024/2025. ГОДИНУ**

 **Критеријуми за доделу стипендија:**

 **- да су редовни студенти високошколских установа чији је оснивач Република Србија,**

 **- да су први пут уписани у одређену годину студија (првог, другог или трећег степена),**

 **- да нису губили ниједну годину током студија,**

 **- да имају просечну оцену 8,00 и изнад 8,00 у току досадашњег студирања,**

 **- да нису корисници студентске стипендије или студентског кредита који се додељују из буџета Републике Србије и**

 **- да су држављани Републике Србије и да имају пребивалиште на територији општине Косјерић најмање 6 месеци пре расписивања конкурса.**

 **Стипендије се додељују без обавезе враћања, а исплаћују се у 9 једнаких месечних рата.**

 **Кандидати се могу пријавити до 2. ДЕЦЕМБРА 2024. године (последњи дан за пријаву је 2. ДЕЦЕМБАР 2024. године). Документа се предају на шалтеру општинске писарнице са назнаком: Комисији за доделу студентских стипендија.**

 **Кандидати су дужни да уз пријаву на конкурс поднесу следећа документа (оригинале или оверене копије):**

 **- очитану личну карту, односно фотокопију личне карте уколико иста није чипована;**

 **- уверење факултета о уписаној години студија, просечној оцени у току студија, као и да се школовање финансира из буџета Републике Србије;**

 **- доказ да подносилац пријаве није у радном односу (важи за студенте другог степена студија);**

 **- важећу E-mail адресу и број телефона.**

 **Уверење о држављанству и уверење о пребивалишту могу да доставе подносиоци пријаве или се на њихов захтев прибављају по службеној дужности.**

 **Особа са хендикепом која уписује први или други степен студија, приликом уписа II, III, IV, V и VI године дужна је да достави потврду о остварених најмање 36 ЕСПБ поена у претходној школској години као редован студент, без обзира на просек. Уколико је у току студирања био прекид континуитета у уписивању године за годином због прекида у студирању, губитка статуса редовног студента на буџету или других разлога, а до чега је дошло услед здравствених разлога, дужна је да достави у вези са наведеним налаз или мишљење лекара специјалисте терцијалног нивоа.**

 **Неблаговремене пријаве неће се разматрати. Рок за допуну документације је 3 (три) дана од дана пријема обавештења о допуни исте.**

 **По истеку конкурсног рока Комисија за доделу студентских стипендија саставља прелиминарну ранг листу и објављује је на званичном сајту општине Косјерић (**[**www.kosjeric.rs**](http://www.kosjeric.rs)**) и огласној табли општине Косјерић. Приговор на прелиминарну ранг листу је 3 (три) дана од дана објављивања ранг листе и подноси се Комисији за доделу студентских стипендија. Приговор мора бити образложен, односно уз њега мора бити достављена одговарајућа документација. Одлуку о додели студентских стипендија доноси Општинско веће након што Комисија за доделу студентских стипендија достави свој предлог. Одлука Општинског већа је коначна и објављује се у Службеном листу општине Косјерић и на сајту општине Косјерић. Кандидати ће о коначним резултатима конкурса бити појединачно обавештени путем E-mail-а у року од 3 дана од дана доношења одлуке.**

**У Косјерићу, 18.11.2024. године**